SKRIFTLIG FORESPØRGSEL P-3263/01

af Carlos Bautista Ojeda (Verts/ALE) til Kommissionen

(16. november 2001)

Om: Fællesskabsfonden for råtobak

Rådets forordning (EF) nr. 1636/98(1) omfattede en ændring af artikel 13 i Rådets forordning (EØF) nr. 2075/92(2) for så vidt angår bestemmelserne om fællesskabsfonden for tobak. Tilbageholdelsen forhøjedes til 2 % af præmien, og der gennemførtes en udvidelse af de områder, som fonden finansierer foranstaltninger på.

Kan Kommissionen oplyse, hvilke aktiviteter og projekter, der er finansieret af fonden efter ikrafttrædelsen af forordning (EØF) nr. 2075/92 indtil ikrafttrædelsen af forordning (EF) nr. 1636/98, samt hvilke beløb der er bevilget hertil? Kan Kommissionen oplyse, om alle de bevilgede midler er udnyttet, og hvilke der eventuelt ikke er brugt? Kan Kommissionen oplyse, om der er foretaget undersøgelser om råtobakproducenternes muligheder for at omstille sig til andre afgrøder, herunder hvilke beløb der er afsat, samt tidspunktet for projekternes gennemførelse og formidlingen af resultaterne til de nationale myndigheder?

(1) EFT L 210 af 28.7.1998, s. 23.

(2) EFT L 215 af 30.7.1992, s. 70.

Svar afgivet på Kommissionens vegne af Franz Fischler

(17. december 2001)

Kommissionen ønsker at oplyse det ærede medlem om følgende:

Siden oprettelsen af fællesskabsfonden for tobak i henhold til artikel 13 i Rådets forordning (EØF) nr. 2075/92 af 30. juni 1992 om den fælles markedsordning for råtobak(1) indtil ikrafttrædelse af Rådets forordning (EF) nr. 1636/98 af 20. juli 1998 om ændring af forordning (EØF) nr. 2075/92 om den fælles markedsordning for råtobak(2) har Kommissionen to gange i henholdsvis 1994 og 1996 indkaldt forslag til to af fondens afsnit forskning og information.

For afsnittet om forskning drejer det sig om følgende projekter:

>TABELPOSITION>

>TABELPOSITION>

18 projekter under afsnittet om information er blevet finansieret af fonden efter to indkaldelser af forslag. Der er tale om følgende projekter:

>TABELPOSITION>

>TABELPOSITION>

Hvad angår de ikke anvendte beløb, bør det noteres, at der ikke er tale om en reel fond, som hvert år får tilført provenuet af tilbageholdelserne, og hvorfra der udtages midler til foranstaltningernes finansiering. I praksis iværksætter Kommissionen foranstaltninger, der finansieres over en ad hoc-budgetpost Fællesskabsfonden for Tobak (B1-175). Bevillingerne på denne post svarer til skønnet over de reelle udgifter, der skal afholdes i et givet budgetår. Kommissionen holder øje med, at bevillingerne/udgifterne vedrørende denne post ikke overstiger tilbageholdelsesprovenuet.

Der findes ingen undersøgelser af mulighederne for omskoling af tobaksproducenterne til andre afgrøder, som kan finansieres af fonden. Derimod vil resultaterne af forskningsprojekterne blive fordelt til de interesserede sektorer.

Da det drejer sig om de nye foranstaltninger, der skal iværksættes efter godkendelsen af den nye gennemførelsesforordning(3), og det drejer sig om informationsafsnittet, har Kommissionen den 13. juni 2001 offentliggjort et udbud vedrørende en kommunikationskampagne, der har til formål at forebygge tobaksmisbrug hos unge. Den 9. november 2001 mødtes den videnskabelige og tekniske komité i Fællesskabets tobaksfond for at bistå Kommissionen med at foretage en optimal udvælgelse af de indsendte tilbud.

(1) EFT L 215 af 30.7.1992.

(2) EFT L 210 af 28.7.1998.

(3) Kommissionens forordning (EF) nr. 1648/2000 af 25. juli 2000 om gennemførelsesbestemmelser til Rådets forordning (EØF) nr. 2075/92, for så vidt angår fællesskabsfonden for tobak og om ophævelse af forordning (EØF) nr. 2427/93 EFT L 189 af 27.7.2000.